Έλλη Λαμπέτη - Βικιπαίδεια

# Έλλη Λαμπέτη

### Από τη Βικιπαίδεια, την ελεύθερη εγκυκλοπαίδεια

Η Έλλη Λαμπέτη (Έλλη Λόντου), ηθοποιός και συνθιασάρχης, γεννήθηκε την 13 Απριλίου 1926 στα Βίλια Αττικής. Απόφοιτη της Δραματικής Σχολής Θεάτρου Κοτοπούλη, μαθήτρια του Σπύρου Μελά και της Μαρίκας Κοτοπούλη. Πρώτη της θεατρική εμφάνιση το 1942 στο έργο "Η Χάνελε πάει στο Παράδεισο" του Χάουπτμαν. Η συμμετοχή της όμως στο έργο "Γυάλινος κόσμος" στο θέατρο του Κάρολου Κουν είναι εκείνο που την καθιερώνει ως εξαίρετη ηθοποιό.

Ο γάμος της με τον Μάριο Πλωρίτη το 1950 υπήρξε ατυχής, χώρισαν το 1953 όταν γνωρίστηκε με τον Δημήτρη Χορν τον οποίο δεν παντρεύτηκε ποτέ. Συνπρωταγωνιστρια με τον Δ. Χορν και Γ. Παππά ανέβασε κλασσικά έργα όπως "Νυφικό κρεβάτι", "Παιχνίδι της Μοναξιάς" κ.ά.

Τα αλλεπάλληλα όμως κτυπήματα της μοίρας, μετά το χαμό της μητέρας της και των αδελφών της στάθηκαν ικανά να χάσει και το αναμενόμενο μωρό από τον Δ. Χορν τον οποίο και χωρίζει το 1959 όταν γνωρίστηκε με τον Γουίκμαν, (αμερικανός συγγραφέας) τον οποίο παντρεύτηκε αλλά χώρισε το 1976. Ακόμα μιά προσπάθεια υιοθεσίας, της δημιούργησε πλείστα προβλήματα όταν δικαστική απόφαση την υποχρέωσε να επιστρέψει το παιδί, μετά παρέλευση λίγων χρόνων, στους φυσικούς γονείς του. Η περιπέτεια αυτή της δημιούργησε γενική κατάπτωση και μελαγχολία που τη κράτησε μακρυά από το θέατρο.

Η επάρατη όμως νόσος ήρθε να συμπληρώση την τραγωδία της μεγάλης αυτής ηθοποιού. Μετά την εγχείρηση που υποβλήθηκε στις ΗΠΑ επιστρέφει και προσπαθεί να το ξεπεράσει. Τελευταία της παρουσία στο Θέατρο ήταν το 1981 στο έργο "Σάρα - Τα παιδιά ενός κατώτερου Θεού" υποδυόμενη με απίστευτη επιτυχία τη κωφάλαλη Σάρα. Αλλά και στον ελληνικό κινηματογράφο οι επιτυχίες της δεν ήταν λίγες ιδιαίτερα στο "Κορίτσι με τα μαύρα", "Κυριακάτικο ξύπνημα" αλλά και στο "Η Κάλπικη λίρα".

Στις 3 Σεπτεμβρίου 1983 άφησε τη τελευταία της πνοή σε νοσοκομείο των ΗΠΑ που είχε μεταβεί λίγες εβδομάδες πριν, σφραγίζοντας έτσι μια υπέροχη εποχή του ελληνικού θεάτρου.

Η τελευταία προσφορά της μεγάλης ηθοποιού ήταν η δωρεά των ματιών της.

Ανακτήθηκε από "http://el.wikipedia.org../../../%CE%AD/%CE%BB/%CE%BB/%CE%88%CE%BB%CE%BB%CE%B7_%CE%9B%CE%B1%CE%BC%CF%80%CE%AD%CF%84%CE%B7_ca0b.html"

Κατηγορίες: Έλληνες ηθοποιοί

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English